**Anunţ**

**Agenţia de inspectare şi restaurare a monumentelor***,* în colaborare cu**Ministerul Culturii, Uniunea Artiştilor Plastici, Muzeul Naţional de Etnografie şi Istorie Naturală***,* organizează în cadrul Programului-concurs: Experienţa Fotografică Internaţională a Monumentelor 2011, ediţia a XVI - a, prima etapă, cu genericul ***Centrul Istoric al Chişinăului în viziunea tinerilor amatori de artă fotografică.***

Cele mai reuşite fotografii realizate de tineri vor fi expuse în cadrul expoziţiei naţionale, care va fi vernisată la Centrul Expoziţional *Constantin Brâncuşi*, pe data de 18 aprilie 2011. Cu ocazia Zilei Internaţională a Monumentelor şi Siturilor.

Lucrările care vor fi distinse de juriu cu primele două locuri, urmează a fi recomandate pentru participare la expoziţia internaţională, ce va fi vernisată în incinta Palatului Europei, Strasburg, Franţa, în decembrie 2011. Totodată lucrările vor fi publicate în prestigiosul catalog: ***Experience Photographique Internationale des Monuments/ XVI- International Heritage Photographic Experience 2011, de asemenea laureaţii concursului vor fi premiaţi:***

***locul I -1000 lei***

***locul II – 500 lei***

***locul III – 200 lei***

Acţiunea este realizată la iniţiativa **Consiliului Europei**. În concurs participă 60 state ale lumii. Republica Moldova participă la acest concurs internaţional din anul 2007. Numărul tinerilor prezenţi în concurs în anul 2010 a fost de 19 240, cu un număr de 112 304 fotografii, dintre care au fost desemnate doar 190 imagini.

**Condiţii concurs**

Pentru participare la concurs se prezintă următoarele materiale:

1. Fotografii cu rezoluţie mare în format electonic pe CD pe adresa Piaţa Marii Adunări Naţionale nr.1 bir. 362, sau trimise la următoarele adrese de e-mail: moldovean29@yahoo.com, airm.mc@gmail.com.
2. Termenul limită de colectare a materialelor este **31 martie.**

Alte detalii site web: http// ihpe.mhcat.cat

0 (22) 23-31-59

079554365